Document ID: /fineweb-2-swissfilter-quality_10-filterrobots/filtered/02134.jsonl.gz/34

For femte år på rad har Norgesklubben gleden av å invitere medlemmer og norgesvenner til en fiske-middag det vil snakkes lenge om.
Skreiaften 2020 holdes i et av Luzern sine historisk bygninger i gamlebyen;
nemlig i hjemmet til den 200 år gamle foreningen
«Maskenliebhaber Gesellschaft Stadt Luzern».
De av dere som er litt kjent med den sveitsiske tradisjonen «Fasnacht» forstår hva det snakkes om her,
dette er en genuin mulighet til å oppleve et lokale få har tilgang til!
Takk til Tove som har gjort dette mulig for oss. Så fint å ha en skattekiste av medlemmer i NKS!
Se link her : www.festsaal.lu Beliebter-festsaal
Beate og Therese er allerede i god gang med å planlegge og teste menyen.
Skreien vil som alltid ha hovedrollen, omringet av kjente norske ingredienser, vi møtes til Aperitiff,
etterfulgt av en 3 retters middag med god drikke som følgesvenn!
Skreien blir som alltid levert direkte fra det høye nord og er garantert fersk, fin og hvit i kjøttet!
Vi holder oss tradisjonstro, men influert av det landet vi alle har flyttet til.
Mat, prat, underholdning og dans er noe av det vil kan by på.
Det er begrenset antall plasser ved bordene så meld dere på først som sist.
Vi gleder oss veldig! Send påmelding til : <email-pii> innen 18.02.20
Praktisk info:
Når: 29.02.2020, kl. 18.30
Hvor: Maskenliebhaber-Gesellschaft der Stadt Luzern
Süesswinkel 7, 6004 Luzern
Pris: CHF 80.- for medlemmer, CHF 120.- for ikke medlemmer